b'\n_START_ARTICLE_\nMednarodni dan strpnosti\n_START_PARAGRAPH_\nMednarodni dan strpnosti (16. november) je spominski dan, ki ga je v Deklaraciji o na\xc4\x8delih strpnosti razglasila Generalna konferenca UNESCO na svojem zasedanju 16. novembra 1995. Razglasitev je sovpadala s 50. obletnico nastanka UNESCA in podpisa Unescove ustave 16. novembra 1945. V ustavni preambuli UNESCA med drugim tudi pi\xc5\xa1e:\xc2\xa0\xc2\xbb\xc4\x8ce naj se mir ne razblini, mora biti zgrajen na temeljih intelektualne in moralne solidarnosti \xc4\x8dlove\xc5\xa1tva.\xc2\xab_NEWLINE_Leta 1996 je Generalna skup\xc5\xa1\xc4\x8dina OZN povabila dr\xc5\xbeave \xc4\x8dlanice, da 16. november obele\xc5\xbeujejo kot mednarodni dan strpnosti (resolucija 51/95) z aktivnostmi, ki so usmerjene na izobra\xc5\xbeevalne ustanove in \xc5\xa1ir\xc5\xa1o javnost. Ta resolucija je bila posledica mednarodnega leta strpnosti, ki ga je OZN na pobudo Unesca razglasil leta 1995._NEWLINE_Deklaracija o na\xc4\x8delih strpnosti v preambuli poudarja zaskrbljenosti zaradi vzpona dejanj nestrpnosti, nasilja, terorizma, ksenofobije, agresivnega nacionalizma, rasizma, antisemitizma, izklju\xc4\x8devanja, marginalizacije in diskriminacije, ki so uperjena proti nacionalnim, etni\xc4\x8dnim, verskim in jezikovnim manj\xc5\xa1inam, beguncem, priseljenim delavcem, priseljencem in ranljivim skupinam znotraj dru\xc5\xbeb, kot tudi dejanj nasilja in ustrahovanja, ki so zagre\xc5\xa1ena nad posamezniki, ki uveljavljajo svojo svobodo mi\xc5\xa1ljenja in izra\xc5\xbeanja'